دلا بھٹی

رائے عبد اللہ خاں بھٹی جٹ شہید ( Rai Abdullah Khan Bhatti جسے عام طور پر دُلا بھٹی (، ) یا پنجاب کے سورما کے نام سے یاد کیا جاتا ہے، خطۂ پنجاب سے ایک مشہور داستانوی مسلمان جٹ تھا جس نے ظالم مغل حکمران اکبر کے دور میں منگولوں کی نسل مغلوں کے خلاف بغاوت کی قیادت کی۔ وہ ایک عظیم جنگجو تھا۔ اس نے شرابی اور عیاش جلال الدین اکبر کے مظالم کے خلاف آواز بلند کی۔ اور انصاف کا علم اٹھایا۔ اسے شیر پنجاب اور سورما پنجاب کے نام سے بھی یاد کیا جاتا ہے۔

 ابتدائی زندگی 
دلا بھٹی پنجاب کے علاقے ساندل بار سے تھا۔ وہ جٹ مسلمان تھا اور زمیندار طبقے کے موروثی مقامی دیہی سرداروں کے خاندان سے تعلق رکھتا تھا۔ دلا بھٹی کا خاندان آج بھی اپنے آپ کو جٹ کہتا ہے اور وہ بھٹنیر (راجھستان) کو اپنا آبائی علاقہ مانتے ہیں۔ اس کے والد فرید بھٹی اور دادا بجلی ساندل بھٹی  کو اکبر کے نافذ کردہ دینِ الٰہی کی مخالفت کی پاداش میں (یہ غلط ہے کہ زمین کی مرکزی مالگذاری قوانین کی مخالفت پر) سزائے موت دی گئی تھی۔ دلا بھٹی کی پیدائش اپنے والد کی وفات کے 12 دن بعد ہوئی۔  اس کی والدہ کا نام لدھی تھا۔

 وفات 
آخر کار دلا بھٹی کو گرفتار کر لیا گیا اور 26 مارچ1599ء میں اسے لاہور میں پھانسی دی گئی۔ اکبر کے خیال میں اسے سر عام پھانسی عوام کے لیے ایک مثال بنانے کے لیے تھی کہ تختہ دار پر موت کا خوف دیگر مزاحمت کاروں کی ہمت توڑ دے گا، لیکن دلا بھٹی بہت ثابت قدم ثابت ہوا۔ شاہ حسین صوفی شاعر نے اس کے آخری الفاظ کو اس طرح بیان کیا۔ "پنجاب کا کوئی غیرت مند بیٹا کبھی پنجاب کی سرزمین کو فروخت نہیں کرے گا" 

 میراث 
دلا بھٹی کا ذکر آج بھی پنجابی لوک شاعری اور موسیقی میں ملتا ہے۔  سالانہ لوہڑی میلہ میں آج بھی اس کا تذکرہ لڑکیوں کے محافظ کے طور پر کیا جاتا ہے۔  اس کی زندگی سے متاثر اہم جدید ادب میں نجم حسین سید کا ڈراما تخت لاہور مشہور ہے۔  اس کے علاوہ اس کی زندگی پر 1956ء میں بنائی گئی شہرہ آفاق فلم دلا بھٹی بھی ہے۔ اسد سلیم شیخ اور سی سید علی ثانی جیلانی نے ان کی سوانح پر مستقل کتاب لکھی ہے۔

 حوالہ جات 

 کتابیات 










زمرہ:1599ء کی وفیات
زمرہ:بھارت سے سزائے موت بذریعہ پھانسی پانے والے
زمرہ:پنجابی شخصیات
زمرہ:تاریخ پنجاب
زمرہ:سزائے موت بذریعہ پھانسی پانے والے پاکستانی
زمرہ:ضلع حافظ آباد کی شخصیات
زمرہ:مغلیہ سلطنت سے سزائے موت یافتہ شخصیات
زمرہ:مقالات مع رابطہ
زمرہ:میانی صاحب قبرستان میں مدفون شخصیات
زمرہ:1547ء کی پیدائشیں
زمرہ:سولہویں صدی کی سزائے موت
زمرہ:سولہویں صدی کی ہندوستانی شخصیات
زمرہ:لاہور میں وفات پانے والی شخصیات
زمرہ:بھارت میں سولہویں صدی
زمرہ:لوک کہانیاں